Document ID: 32008R0058

32008R0058
L 022/3
SLUŽBENI LIST EUROPSKE UNIJE
UREDBA KOMISIJE (EZ) br. 58/2008
od 24. siječnja 2008.
o izmjeni Uredbe (EZ) br. 712/2007 o otvaranju stalnog poziva za podnošenje ponuda za preprodaju na tržištu Zajednice žitarica koje posjeduju interventne agencije država članica
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1784/2003 od 29. rujna 2003. o zajedničkoj organizaciji tržišta žitarica (1), a posebno njezin članak 6.,
budući da:
(1)
Uredbom Komisije (EZ) br. 712/2007 (2) otvoren je stalni poziv za podnošenje za preprodaju žitarica koje posjeduju interventne agencije država članica na tržištu Zajednice. Člankom 2. navedene Uredbe predviđa se da ponude gospodarskih subjekata moraju biti popraćene sredstvom osiguranja od 10 EUR po toni, neovisno o drugom podstavku članka 13. stavka 4. Uredbe Komisije (EEZ) br. 2131/93 od 28. srpnja 1993. o utvrđivanju postupka i uvjeta prodaje žitarica koje posjeduju interventne agencije (3).
(2)
Na početku tržišne godine 2007./2008. došlo je do dramatičnog općenitog porasta cijena žitarica. Međutim, taj rast nije bio stalan; cijene su značajno fluktuirale, što je rezultiralo povremenim velikim razlikama između padajućih cijena na tržištu Zajednice i cijena po kojima se proizvodi prodaju tijekom natječajnog postupka pri njihovom oslobađanju iz interventnih zaliha. Na temelju ovih razlika pokazalo se da gospodarski subjekti ne preuzimaju serije koje su im dodijeljene. Stoga sadašnje sredstvo osiguranja od 10 EUR po toni nije dostatno kako bi se osiguralo preuzimanje ovih serija. Kako bi se izbjeglo ovo stanje i kako bi se osiguralo neometano odvijanje postupka natječaja obuhvaćenog Uredbom (EZ) br. 712/2007, sredstvo osiguranja treba povisiti.
(3)
Uredbu (EZ) br. 712/2007 treba na odgovarajući način izmijeniti.
(4)
Mjere predviđene ovom Uredbom u skladu su s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Članak 2. Uredbe (EZ) br. 712/2007 zamjenjuje se sljedećim tekstom:
„Članak 2.
Prodaja iz članka 1. izvodi se pod uvjetima utvrđenima Uredbom (EEZ) br. 2131/93. Međutim, neovisno o drugom podstavku članka 13. stavka 4. te Uredbe, određuje se natječajno jamstvo u iznosu od 25 EUR po toni.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. siječnja 2008.

Labels: 3
17
18